CELEX: 62019CN0758
Language: da
Date: 2019-10-16 00:00:00
Title: Sag C-758/19: Anmodning om præjudiciel afgørelse indgivet af Polymeles Protodikeio Athinon (Grækenland) den 16. oktober 2019 – OH mod ID

20.1.2020   
            
            
               DA
            
            
               Den Europæiske Unions Tidende
            
            
               C 19/14
            
         
      Anmodning om præjudiciel afgørelse indgivet af Polymeles Protodikeio Athinon (Grækenland) den 16. oktober 2019 – OH mod ID
      (Sag C-758/19)
      (2020/C 19/18)
      Processprog: græsk
      
         Den forelæggende ret
      
      Polymeles Protodikeio Athinon
      
         Parter i hovedsagen
      
      
         Sagsøger: OH
      
         Sagsøgt: ID
      
         Præjudicielle spørgsmål
      
      
                  1)
               
               
                  Er begreberne »fritagelse for retsforfølgning« og »immunitet« i protokollens (1) artikel 11, sådan som de er udtrykt og henset til deres formål, sammenfaldende?
               
            
                  2)
               
               
                  Omfatter og dækker »fritagelse for retsforfølgning/immunitet« i ovennævnte artikel 11, ud over straffesager, også civilretlige søgsmål, som skadelidte tredjemænd anlægger mod medlemmer af Kommissionen?
               
            
                  3)
               
               
                  Kan en kommissærs »fritagelse for retsforfølgning/immunitet« også ophæves i forbindelse med et civilretligt søgsmål mod den pågældende som det i den foreliggende situation anlagte? Hvem skal i givet fald indlede ophævelsesproceduren?
               
            
                  4)
               
               
                  Har Den Europæiske Unions retsinstanser kompetence til at træffe afgørelse i et søgsmål om ansvar uden for kontraktforhold mod en kommissær som det i den foreliggende situation anlagte?
               
            
         (1)  Artikel 11 i protokollen af 8.4.1965 vedrørende Den Europæiske Unions privilegier og immuniteter, nu protokol nr. 7, der er knyttet som bilag til traktaten.